ПРЕДРАГ ЂОРЂЕВИЋ

А

кадемик проф. др Предраг Ђорђевић рођен је30. јануара 1940. у Крушевцу. Живи и ра­ди у Београду. На Медицинском факултету у Бео­граду дипломирао је 1963, одбранио магистар­ску тезу 1971, а докторску дисертацију из об­лас­ти ендо­кри­нологије и имунологије 1976. године. На истом фа­кул­тету биран је у звање доцента 1978, ванредног про­фесора 1983. и редовног 1990. годи­не. Специ­ја­ли­зирао је интерну медицину 1972. године. Као ре­довни професор, предавао је предмет Интерна ме­ди­цина на медицинским факултетима у Београду и Нишу. Оснивач је и руководилац спе­цијалистичке ор­ди­нације из интерне медицине „Проф. др Предраг Ђорђевић – Дедиње”, Београд.

Усавршавао се у: Novo Research Institute, Copen­ha­gen (1975–1976, 1980, 1982, 1985); Cedars Sinai Medical Center – UCLA, Los An­ge­les (1982); Инсти­туту за трансплантацију и вјештачке органе у Москви (1985, 1987). Боравио је у центрима који се баве трансплантацијом панкреаса и острваца панкреаса у Њема­чкој, Италији, Француској и Шведској.

У току своје каријере обављао је низ руководећих функција. Био је проректор Универзитета у Београду, два пута декан Медицинског факултета у Београду и шеф Катедре интерне медицине на истом факултету, директор Института за ендокринологију, дијабетес и болести метаболизма Клиничког центра Србије и начелник Центра за дијабетес при истом институту, пред­сједник Стручне комисије за дијабетес Републике Србије, предсједник Удру­жења универзитетских професора и научника Србије, предсједник Интер­националног удружења универзитетских професора и предавача, научни експерт Министарства науке и развоја животне средине Југославије, ди­рек­тор Центра за трансплантацију панкреаса и острваца панкреаса, Центар за науку и развој Универзитета у Београду, предсједник Удружења ендо­кри­но­лога Југославије итд.

Представник је Србије у Глобал­ној свјетској мрежи − Global Diabetes Sur­vey (GDS), која прати резултате ост­ва­ривања пројеката, планова и законских аката везаних за превенцију типа 2 дијабетес мелитуса у свим земљама сви­је­та. Потпредсједник је и члан Уп­рав­ног одбора Медитеранске групе за ди­ја­бе­тес (MGSD), предсједник сту­диј­­ске групе за превенцију типа 2 ди­ја­бе­те­са, уд­ружења BalkanDiab. Члан је многобројних издавачких одбора у до­ма­ћим и ме­ђународним ча­со­писима, а био је главни и одговорни уредник ча­со­пи­са „Медицинска истра­живања”.

Као предавач по позиву, учествовао је на бројним домаћим и међу­на­род­ним на­учним скуповима (Бугарска, Њемачка, Русија, Грчка, Пољска, Ита­лија, Фран­цус­ка, Чешка, Египат, Индија). Био је руководилац или члан истра­­живачког ти­ма у више домаћих и међународних научних пројеката.

Објавио је више од 880 научних прилога у домаћим и међународним часо­писима и збор­ницима радова. Аутор је осам монографија и поглавља у око 100 моно­гра­фија, уџбеника и књига.

За научни рад добио је награде Српског лекарског друштва (СЛД) и Удру­жења универзитетских професора и научника Србије, те „Хипократове ме­да­ље” асоцијације BlackSeaDiab и Медитеранске групе за проучавање дија­бетеса. Одликован је Орденом заслуга за народ са сребрном звијездом, а и дво­струки је добитник Плакете града Београда и бројних других признања и наг­рада.

Редовни је члан Академија медицинских наука СЛД, Научног друштва Срб­ије и Њујоршке академије наука, Научног удружења ендокринолога и ди­­­јабетолога Македоније.

За иностраног члана Академије наука и умјет­нос­ти Републике Српске иза­­бран је 23. маја 2013. године.